《次韵僧仁泽》
宋代·陈著

洒洒忘家客，相逢若有期。
茶腴参道味，诗瘦出饥脾。
避俗无新计，谈空更阿谁。
吾言太浪荡，休遣世人知。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。